# Arboret

### Fra Wikipedia, den frie encyklopædi

En samling af cypresser i Strybing Arboretum (en afdeling i San Francisco Botanical Garden).

Et arboret (afledt af det latinske arboretum = "sted med træer") er en botanisk have, der primært rummer samlinger af vedplanter, dvs. træer og buske af forskellige arter.

Arboreter kan opdeles efter forskellige specialer:

- Et arboret med skovtræer hedder et forstarboret
- Et arboret som kun består af nåletræer hedder et pinet
- Et arboret med frugtbærende planter hedder et pomet
- Et arboret med roser hedder et rosarium

Et af de tidligste arboreter i Europa er arboretet Arboretum Trsteno, som man finder ved Dubrovnik i Kroatien. Det oprindelse er ukendt, men det omtales allerede i 1492, da man konstruerede en akvædukt, der skulle forsyne det med vand. Akvædukten er stadig i brug.

Danmarks nationalarboret ligger i Hørsholm, og det blev oprettet i 1936 som en afdeling af Landbohøjskolen. Man udbyggede et allerede eksisterende forstbotanisk arboret på 4 ha, sådan at man fik rådighed over ca. 25 ha. Arboretet er i dag en samling med hovedvægt på planternes naturlige miljø, botanisk geografi, artsvariation, evolution og taksonomi. Desuden arbejder man med forædling af økonomisk betydningsfulde træarter.

I Danmark har vi i øvrigt følgende arboreter:

- Arboretet i Hørsholm
- Botanisk Have i København
- Botanisk Have i Århus.
- Den Jyske Skovhave ved Skørping
- Det grønlandske arboret i Narsarsuaq
- Dyrhøj Pilearboret (Salix Arboretum) ved Glamsbjerg
- Forstbotanisk Have i Charlottenlund
- Forstbotanisk Have ved Århus
- Fuglsang gods på Falster.
- Geografisk Have i Kolding.
- Herlufsholm Pinet ved Næstved
- Højeruplunds arboret ved Store Heddinge
- Paradishaven ved Hesede Skov
- Peter Hansens Have ved Nakskov.
- Vandværksskoven ved Frederikshavn

## [redigér] Se også

- Dendrologi
- Forstvæsen

## [redigér] Eksterne link

- Arboretum Trsteno

Hentet fra "http://da.wikipedia.org../../../a/r/b/Arboret.html"

Kategorier: Haveanlæg | Botanik

##### Views

- Artikel
- Diskussion
- Nuværende version

##### Søg

##### Andre sprog

- Česky
- Deutsch
- English
- Español
- Suomi
- Français
- Nederlands
- Norsk (bokmål)
- Polski
- Scots
- Svenska
- Türkçe